મુંબઈઃ સુનીલ ગ્રોવર અને મહેન્દ્રસિંહ ધોનીની એક તસવીર ઈન્ટરનેટ પર આવતા જ વાયરલ થઈ હતી. આ સાથે ધોની અને સુનીલ ગ્રોવરના ફેન્સ ‘ડૉ. મશહૂર ગુલાટી’ના નામથી જાણીતા થયેલા સુનીલના નવા શોને જોવા ઉત્સાહિત છે. ધોનીએ સુનીલ ગ્રોવર સાથે પ્રોમો શૂટ કર્યો છે. એક અહેવાલ અનુસાર, સુનીલના કમબેક શોના પ્રથમ ગેસ્ટ તરીકે ધોની જ જોવા મળશે. બીજી તરફ, કપિલ શર્માએ લાંબા સમય બાદ ‘ફેમિલી ટાઈમ વિથ કપિલ શર્મા’થી કમબેક કર્યું હતું. આ શોના પ્રથમ એપિસોડથી જ લોકોએ તેના ફ્લોપ રહેવાની ભવિષ્યવાણી કરી દીધી છે. એક અહેવાલ અનુસાર, ટીવી વર્લ્ડમાં કપિલના કમબેક શો અંગે એક અઠવાડિયા બાદ જ તેના વહેલી તકે બંધ થવાની ચર્ચાઓ શરૂ થઈ ગઈ છે.